**Korpiklaani** («Лясное брацтва», ад фінск.: korpi — «глухі лес», «дрымучы лес» і *klaani* — «клан», «брацтва») — фінскі фолк-метал-гурт. З'явіўся ў 1993 годзе як рэстаранны пад назвай Shamaani Duo. Гурт, які тады складаўся толькі з Ённэ Ярвеля і Маарэн Айкіё, іграў сем дзён у тыдзень у рэстаране Hullu poro («Звар'яцелы паўночны алень») ў Лапландыі. З 1997 года гурт называецца Shaman, у 2003 годзе ўдзельнікі Shaman сфарміравалі Korpiklaani і адлічваюць сваю гісторыю ад гэтага моманту.

Музыка Korpiklaani ўяўляе сабой сумесь цяжкага металу і традыцыйнай саамскай і фінскай музыкі. У першых альбомах гурта, *Idja* і *Shamaniac*, значная частка песень уяўляла сабой традыцыйны саамскі ёйк.

Склад
-----

У пастаянны склад гурта, разам з рок-гітарыстамі, уваходзіць скрыпач, акардэаніст і флейтыст. Апроч таго, на альбоме *Tales Along This Road* можна пачуць торупіль (эстонскую валынку).

Удзельнікі
* Ёне Ярвеля — спевы, гітара, мандаліна
* Калле «Кейн» Савіярві — гітара, бэк-вакал
* Ярка Аалтанен — бас-гітара, бэк-вакал
* Туомас Роўнакары — скрыпка (з 2012)
* Самі Пертула — акардэон (з сакавіка 2013)
* Мацці «Матсан» Ёхансан — ударныя, бэк-вакал

Былыя ўдзельнікі
* Яака «Хітавайнен» Лемеццю — акустычная і электрычная скрыпка, флейта, вістл, ёўхіка, торупіль (эстонская валынка), мандаліна, губны гармонік, бэк-вакал, (2003—13.09.2011).
* Тээму Ээрала — скрыпка (з 2011 па 2012)

13 верасня 2011 года было аб'яўлена, што Яака Лемеццю пакідае гурт з-за праблем са здароўем. Замест яго ўзялі студэнта факультэта народнай музыкі Акадэміі імя Сібеліуса Тээму Ээрала. Гэта першы выпадак за ўсю гісторыю Korpiklaani, калі памяняўся склад. Ээрала ўпершыню выступіў з гуртам на канцэрце ў Ротэрдаме 24 верасня. Цераз некаторы час у складзе Korpiklaani зноў адбыліся змяненні — 22 лютага 2012 году Тээму змяніў скрыпач Туомас Роўнакары.

* Юха Каўпінен — акардэон, бэк-вакал. Аб'явіў аб выхадзе з гурта 13 сакавіка 2013 года. Сам музыкант тлумачыць свой выхад жаданнем сканцэнтравацца на іншых мэтах.

Дыскаграфія
-----------

Korpiklaani — адзін з самых «пладавітых» гуртоў, якія іграюць фолк-метал: пачынаючы з 2003 года гурт выпусціў восем поўнафарматных альбомаў. Па водгуках саміх музыкаў, Korpiklaani іх не корміць — практычна ўсім прыходзіцца працаваць «на баку», каб зарабіць сабе на дастойнае жыццё.

Як і планавалася, 3 жніўня 2012 года выйшаў новы альбом гурта — *Manala*.

### Shamaani Duo

* *Hunka lunka* (1996) — дуэт з Маарэн Айкіё

### Shaman

* *Idja* (1999)
* *Shamaniac* (2002)

### Korpiklaani

#### Поўнафарматныя альбомы

* *Spirit of the Forest* (2003)
* *Voice of Wilderness* (2005)
* *Tales Along This Road* (2006)
* *Tervaskanto* (2007)
* *Korven Kuningas* (2008)
* *Karkelo* (2009)
* *Ukon Wacka* (2011)
* *Manala* (2012)

#### Сінглы

* «Keep on Galloping» (2008)
* «Vodka» (2009)
* «Ukon Wacka» (2010)
* «Metsälle» (2012)

### Відэакліпы

* «Wooden Pints» (2003)
* «Hunting Song» (2005)
* «Kädet Siipinä» (2005)
* «Beer Beer» (2005)
* «Happy Little Boozer» (2006)
* «Tervaskanto» (2007)
* «Metsämies» (2008)
* «Keep on Galloping» (2008)
* «Vodka» (2009)
* «Tequila» (2011)
* «Rauta» (2012)

Зноскі
------

1. ↑  *Alex Zaglin*. Finnish Folk with a Twist: an Interview with Jarkko Aaltonen of Korpiklaani **(нявызн.)**(недаступная спасылка).  TimesSquare.com (21 верасня 2012). Архівавана з першакрыніцы 2 сакавіка 2014. Праверана 2 сакавіка 2014.
2. ↑  Новости : KORPIKLAANI поменяли скрипача : Russian Darkside
3. ↑  New fiddler and headlining tour: артыкул на афіцыйным сайце гурта. (фін.)
4. ↑  First details on the new album Manala: артыкул на афіцыйным сайце гурта. (фін.)

Спасылкі
--------

* Афіцыйная старонка ў сеціве
* Korpiklaani на Encyclopaedia Metallum
* Korpiklaani на Last.fm
* Youtube